	An TOBAR – Cuireadh chun tairisceana chun Suíomh gréasáin oideachasúil a chruthú chun cuidiú le TEAGASC na Gaeilge i MBUNSCOILEANNA AGUS IN IAR-BHUNSCOILEANNA MEÁN-BHÉARLA 

	An 20 Iúil 2026



eolas
Tairiscintí 
	
	
Iarrann An Chomhairle um Oideachas Gaeltachta agus Gaelscolaíochta (COGG) ar oibritheoirí geilleagracha (“Forthairgeoirí”) freagairtí (“Tairiscintí”) a thabhairt ar an Iarratas ar Thairiscintí (“RFT”) seo chun seirbhísí a sholáthar mar a thuairiscítear in Aguisín 1 a ghabhann leis an RFT seo, “Riachtanais agus Sonraíochtaí”, (“na Seirbhísí”). Is í COGG an t-údarás conarthach don chomórtas soláthair phoiblí seo (“COGG”).



Maidir le COGG 
	
	
Is comhlacht faoi choimirce na Roinne Oideachais agus Óige í COGG atá freagrach as oideachas trí mheán na Gaeilge ag leibhéal na bunscoile agus na hiar-bhunscoile araon mar aon le teagasc na Gaeilge i mbunscoileanna agus in iar-bhunscoileanna meán-Bhéarla. Tá 22 duine ar fhoireann na heagraíochta agus iad lonnaithe i mBaile Átha Cliath, i gCiarraí, i Muineachán, i nGaillimh, sa Mhí, i nDún na nGall agus i Maigh Eo. Cuireadh de chúram ar an eagraíocht le déanaí gnéithe áirithe den Plean Gnímh don Ghaeilge i Scoileanna Meán-Bhéarla a achtú. Mar chuid den phlean gnímh seo, cruthóidh COGG suíomh gréasáin ar a mbeidh acmhainní agus eolas chun tacú le scoileanna, múinteoirí, tuismitheoirí/caomhnóirí maidir le teagasc agus foghlaim na Gaeilge i scoileanna meán-Bhéarla. Tá cúigear tugtha ar iasacht óna scoileanna chun obair mar fhoireann (Bainisteoir Tionscadail, 2 x Oifigeach Oideachais Bunscoile, 2 x Oifigeach Oideachais Iar-bhunscoile) go ceann dhá bhliain air seo. Is féidir breis eolais a fháil ónár suíomh gréasáin www.cogg.ie nó ón Roinn Oideachais agus Óige.



An Ghaeilge 
	
	
Ós í an Ghaeilge teanga riaracháin na heagraíochta, b’fhearr linn ach níl sé riachtanach go mbeadh na Forthairgeoirí in ann an tseirbhís a chur i gcrích trí Ghaeilge agus trí Bhéarla. Tabharfaidh COGG comhairle agus tacaíocht maidir leis seo don Fhorthairgeoir a n-éireoidh leis. Caithfidh an suíomh gréasáin a bheith dátheangach (Gaeilge agus Béarla). Níor chóir aon seirbhís aistriúcháin uathoibrithe (Google Translate, WPLM srl) a úsáid.


Déanamh Conartha agus Cur Amach ar Tairiscint
	
	
Soláthróidh an tionscadal suíomh gréasáin acmhainní a bheidh lánfheidhmiúil agus a bheidh réidh le seoladh i mí Lúnasa 2027. Bronnfaidh COGG conradh 3 bliana, (1 bhliain lena fhorbairt + 2 bhliain i mbun caoi a choinneáil air) a bheidh faoi réir a athbhreithnithe go bliantúil ach amháin má chuirtear deireadh leis ar shlí eile. Is é 75,000 Euro (CBL san áireamh) an buiséad
Forchoimeádann COGG an ceart chun síneadh ama a chur leis an téarma go ceann tréimhse nó tréimhsí suas le 1 bhliain agus uasmhéid d’aon síneadh ama amháin nó de shíntí ama dá leithéid ar na téarmaí agus coinníollacha céanna. 
Is gá na cáipéisí tairisceana a chur isteach faoi am scoir gnó ar Dé Luain, an 24 Lúnasa.
Ní bhreithneofar tairiscintí a thagann isteach go déanach.



 Inrochtaineacht, Optamú agus Fianáin
	
	
Caithfidh an suíomh gréasáin WCAG 2.1 AA (nó a chomhionann) a chomhlíonadh agus caithfidh sé pas a fháil in iniúchadh a dhéanann an tÚdarás Náisiúnta Míchumais (NDA) go bliantúil.
Ba cheart an suíomh gréasáin a optamú d’fhóin phóca, do tháibléid srl, is é sin, caithfidh sé a bheith il-ghléasoiriúnach.
Má úsáidtear fianáin ba cheart na gnáthroghanna ‘Glac’ nó ‘Diúltaigh’ agus roghanna dátheangacha a thabhairt d’úsáideoirí.



Inrochtaineacht agus Oiliúint
	
	
Ba cheart rochtain chúil iomlán a thabhairt do COGG mar aon le hoiliúint a chur ar úsáideoirí teicniúla agus neamhtheicniúla in COGG. Is gá tacaíocht leanúnach a thabhairt go deireadh thréimhse an chonartha.



Ceisteanna, Soiléirithe agus Costais
	
	
Is gá gach ceist nó iarratas ar shoiléiriú maidir le gné ar bith den chomórtas soláthair phoiblí seo nó leis an RFT seo a dhíriú ar an áis Ceisteanna agus Freagraí ar www.etenders.gov.ie. Ní ghlacfar le ceisteanna nó le hiarratais ar shoiléiriú tráth níos déanaí ná am scoir gnó ar Dé Luain, an 24 Lúnasa mura bhfoilsíonn COGG a mhalairt.
Is tríd an áis faisnéise breise ar www.etenders.gov.ie a thabharfar na soiléirithe agus freagraí uile ar cheisteanna/iarratais ar shoiléiriú. Más cuí, seans go ndéanfaí aon cheist amháin de cheisteanna comhchosúla.  Féadfaidh Forthairgeoirí ceisteanna a sheoladh i ríomhphost chuig eolas@cogg.ie. Toisc fostaithe a bheith ar laethanta saoire bliantúla i gcaitheamh an tsamhraidh, bíonn am breise ag teastáil uaireanta chun freagra a thabhairt.
Forchoimeádann COGG an ceart chun soiléirithe i scríbhinn a eisiúint agus a iarraidh.
Forchoimeádann COGG an ceart chun an t-eolas sa cháipéis seo a nuashonrú nó a athrú ag am ar bith suas le sé lá roimh an dáta deiridh chun Tairiscintí a fháil. Cuirfear Forthairgeoirí rannpháirteacha ar an eolas faoi seo tríd an suíomh gréasáin Ríomhthairiscintí. Sa chás go ndéantar nuashonruithe agus athruithe dá leithéid, forchoimeádann COGG an ceart chun an spriocdháta chun Tairiscintí a fháil a chur siar le go mbeidh dóthain ama ag na Forthairgeoirí chun freagairt.
Gach costas agus caiteachas a thaobhaíonn na Forthairgeoirí i leith bheith páirteach sa chomórtas soláthair phoiblí seo, lena n-áirítear ach gan a bheith teoranta do chuairteanna a thabhairt ar láithreacha, trialacha allamuigh, taispeántais agus/nó cuir i láthair a dhéanamh, is iad na Forthairgeoirí amháin a íocfaidh iad agus is fúthusan amháin atá sé iad a ghlanadh.
Ceanglaítear ar na Forthairgeoirí dul i dteagmháil le COGG trí ríomhphost (eolas@cogg.ie) má bheartaíonn siad tarraingt siar ón bpróiseas soláthair phoiblí.



Rúndacht agus Saoráil Faisnéise
	
	

Maidir leis na cáipéisí, sonraí, staitisticí, líníochtaí, eolas, patrúin, samplaí nó ábhair uile a nochtann nó a sholáthraíonn COGG do na Forthairgeoirí le linn an chomórtais soláthair phoiblí seo: 
· is amháin chun an RFT seo a fhreagairt a sholáthraítear iad;
· ní ceadmhach iad a úsáid, a chur in iúl, a atáirgeadh ná a fhoilsiú chun aon chríche eile gan cead a fháil i scríbhinn ó COGG roimh ré; 
· caithfidh an Forthairgeoir leo mar ábhar rúnda agus déanfaidh aon tríú páirtí amhlaidh (fochonraitheoirí san áireamh) a bhfostaíonn an Forthairgeoir iad nó a dtéann i gcomhairle leo; agus 
· má iarrann COGG a leithéid, caithfear iad a thabhairt ar ais láithreach do COGG ar chur ar ceal nó ar chríochnú an chomórtais soláthair phoiblí seo.
Ba cheart d’Fhorthairgeoirí a bheith ar an eolas go mb’fhéidir, faoin Acht um Shaoráil Faisnéise, 2014, go nochtfaí faisnéis a chuir siad ar fáil le linn an chomórtais soláthair phoiblí seo. Iarrtar ar Fhorthairgeoirí machnamh a dhéanamh ar aon fhaisnéis a sholáthraíonn siad ina dTairiscint le cinntiú nach bhfuil aon ábhar inti nár cheart a nochtadh ar chúiseanna rúndachta nó íogaireachta tráchtála. 
Má cheapann Forthairgeoirí nár cheart faisnéis áirithe a nochtadh ar chúiseanna rúndachta nó íogaireachta tráchtála, ní mór dóibh, agus faisnéis den sórt sin á soláthar, é a dhéanamh follasach gur a leithéid d’fhaisnéis atá i gceist agus na cúiseanna ar a bhfuil sí rúnda nó íogair ó thaobh cúrsaí tráchtála de a thabhairt. Mura dtugann Forthairgeoirí comhartha follasach gur faisnéis rúnda nó íogair ó thaobh na tráchtála de atá i gceist, níl an dara rogha ann ach scaoileadh léi mar fhreagairt ar iarratas ar Shaoráil Faisnéise a fháil agus é sin a dhéanamh gan a thuilleadh fógra a thabhairt don Fhorthairgeoir nó gan dul i gcomhairle leis. 
Más féidir é, rachaidh COGG i gcomhairle le Forthairgeoirí faoi fhaisnéis a sainaithníodh mar ábhar rúnda nó íogair ó thaobh na tráchtála de roimh chinneadh a dhéanamh faoi iarratas a fuarthas faoin Acht um Shaoráil Faisnéise.

	
	


Praghsáil

Buiséad: 75,000 Euro
Caithfidh gach Forthairgeoir an Sceideal Praghsála in Aguisín 2 a ghabhann leis an RFT seo a chomhlánú.
Caithfidh gach praghas a thugtar i meastacháin a bheith uilechuimsitheach (is é sin, san áireamh ach gan iad a bheith teoranta do gach costas/speansas/innéacsú), a lua in Euro amháin agus CBL a bheith san áireamh. Ba cheart an ráta/na rátaí CBL (nuair is infheidhme) a chur in iúl in áit ar leith.
Is gá do na Forthairgeoirí a dheimhniú go mbeidh gach praghas i meastacháin na tairisceana fós bailí 12 mhí ar aghaidh ón dáta deiridh faoina nglactar le tairiscintí.
Is iad an Forthairgeoir a íocfaidh as aon athrú ar an airgeadra a tharlaíonn i gcaitheamh théarma an Chonartha i gcomhair Seirbhísí.
Beidh aon íocaíocht a dhéantar as Seirbhísí a soláthraíodh de bhun an RFT seo faoi réir agus déanfar í i gcomhréir leis an gConradh i gcomhair Seirbhísí.
 Árachas

Ceanglófar ar an bhForthairgeoir rathúil leis na hárachais seo a leanas a bheith aige ó cheann ceann théarma an Chonartha i gcomhair Seirbhísí – 
· Dliteanas an Fhostóra
· Dliteanas Poiblí
· Slánaíocht Ghairmiúil
Nuair a shíneann Forthairgeoirí Ráiteas an Fhorthairgeora in Aguisín 3, deimhníonn siad, má bhronntar conradh orthu faoin gcomórtas soláthair phoiblí seo, go bhfaighidh siad agus go gcoinneoidh siad, ó Dháta Éifeachta an Chonartha i gcomhair Seirbhísí (mar a shainmhínítear é sin sa Chonradh i gcomhair Seirbhísí), na cineálacha agus na leibhéil árachais a shonraítear thuas. Beidh de cheangal ar an bhforthairgeoir rathúil, i gcaitheamh an Chonartha i gcomhair Seirbhísí, COGG a chur ar an eolas faoi aon athrú a thagann ar a árachas chomh maith le cruthúnas a thabhairt ar na préimheanna reatha a bheith íoctha arna iarraidh sin agus teastais bhailí a thabhairt ar aird arna iarraidh sin.
Critéir Bhronnta agus Conarthaí

Bronnfar an conradh ar an tairiscint is mó buntáiste eacnamaíoch.
Cuirfidh COGG na critéir bhronnta seo a leanas i bhfeidhm: an tairiscint chomhlíontach is mó buntáiste eacnamaíoch tar éis do na critéir bhronnta agus na hualuithe seo a leanas a chur san áireamh:
	Critéir
	Ualuithe
	Uaslíon Marcanna
	An Scór is Lú Is Gá

	Modheolaíocht – Cur síos ar an gcur chuige i leith an tionscadail, lena n-áirítear plean tionscadail ina bhfuil príomhgharspriocanna agus teagmhais
	30%
	3000
	1800

	Taithí – Forbairtí a rinneadh roimhe seo in earnálacha nó i réimsí comhchosúla
	20%
	2000
	1200

	Costas a Mholtar
	30%
	3000
	1800

	Taithí ar an nGaeilge
	10%
	1000
	600

	Nuálaíocht – Aon ghné eile a d’fhéadfadh an forthairgeoir a thabhairt chun an tionscadail nár leagadh amach in Aguisín A
	10%
	1000
	600



Seans go mbeidh ar na forthairgeoirí cur i láthair a dhéanamh faoin togra ina dtairiscint. Tá sé ríthábhachtach go mbeadh na príomhpháirtithe leasmhara agus an pearsanra uile a sannadh don tairiscint seo i láthair ag an gcruinniú seo, bíodh sé duine le duine nó ar líne.
Ar bhonn deonach geallann COGG nach féidir aon chonradh a chur i gcrích ná ní chuirfear conradh i gcrích go dtí go n-imíonn ceithre lá déag (14) féilire ar a laghad thart ón lá ar ar seoladh an fógra cuí chuig na Forthairgeoirí nár éirigh leo chun toradh an chomórtais soláthair phoiblí seo (“Tréimhse Neamhghníomhaíochta”) a chur in iúl dóibh. Cuirfear an forthairgeoir tosaíochta ar an eolas faoin gcinneadh a rinne an tÚdarás Conarthach agus faoi dháta éaga na Tréimhse Neamhghníomhaíochta.
Ba cheart d’Fhorthairgeoirí a thabhairt dá n-aire go bhféadfadh COGG, agus fógra á thabhairt faoi thorthaí an chomórtais soláthair phoiblí seo do na Forthairgeoirí nár éirigh leo, na scóir a chur leo a fuair an Forthairgeoir áirithe sin agus na scóir a fuair an forthairgeoir tosaíochta i leith gach critéir bhronnta a ndearna COGG measúnú air.
Caithfidh an Forthairgeoir rathúil an Conradh i gcomhair Seirbhísí agus Comhaontú Rúndachta a shíniú agus a thabhairt ar ais (dhá chóip den dá cháipéis) don Údarás Conarthach tráth nach déanaí ná 7 lá féilire ó dháta éaga na Tréimhse Neamhghníomhaíochta ach amháin má iarrtar a mhalairt i scríbhinn. Tabhair do d’aire nach féidir le COGG conradh a dhéanamh agus ní dhéanfaidh sé conradh go dtí go mbeidh an Tréimhse Neamhghníomhaíochta imithe in éag. Aon Chonradh i gcomhair Seirbhísí sínithe a sheolann an Forthairgeoir rathúil ar ais, ní bheidh sé ina cheangal ar COGG go dtí go síneoidh COGG an Conradh i gcomhair Seirbhísí.
Más rud é nach bhfaigheann COGG an Conradh i gcomhair Seirbhísí agus an Comhaontú Rúndachta faoi cheann 7 lá féilire, tá de rogha ag COGG ansin an conradh a bhronnadh ar an bhForthairgeoir a fuair an chéad rangú eile is airde.
Más rud é, tar éis don chonradh seo a bhronnadh, nach féidir leis an forthairgeoir rathúil, ar chúis ar bith, na seirbhísí a cheanglaítear a sholáthar chun sástacht COGG, forchoimeádann COGG an ceart chun an conradh a bhronnadh ar an bhforthairgeoir a fuair an chéad rangú eile is airde agus a tháinig chun cinn ón bpróiseas iomaíoch seo ag am ar bith i gcaitheamh thréimhse bhailíochta na tairisceana seo. Beidh sé seo gan dochar don cheart atá ag COGG chun an conradh a fhoirceannadh agus chun tús a chur le próiseas iomaíoch nua.

Aguisín 1 – Riachtanais agus sonraíochtaí an Tionscadail
Doiciméad Sonraíochtaí: An Tobar – Ardán Oideachasúil Gaeilge
· 1. Forléargas ar an Tionscadal
Teideal an Tionscadail:
An Tobar – Ardán Oideachasúil Gaeilge
Sprioc:
Chun suíomh gréasáin oideachasúil dinimiciúil inscálaithe a dhearadh agus a fhorbairt chun tacú le teagasc agus foghlaim na Gaeilge i mbunscoileanna agus in iar-bhunscoileanna meán-Bhéarla.
Soláthróidh an t-ardán acmhainní struchtúrtha a thagann leis an gcuraclam:
· do Dhaltaí/Scoláirí
· do Thuismitheoirí
· do Thuismitheoirí/do Chaomhnóirí

· 2. Na Croíphrionsabail Dearaidh
· Is féidir eagarthóireacht a dhéanamh ar gach rud sa dearadh agus is féidir é a dhéanamh chomh mór nó chomh beag agus is gá gan cur isteach ar a shoiléireacht (is féidir le lucht riaracháin sin a dhéanamh)
· Beidh deighilt shoiléir idir na heispéiris Bhunscoile agus Iar-bhunscoile
· Béim láidir ar: 
· An cumas chun an suíomh a chuardach go héasca
· Nascleanúint atá soiléir ó thaobh struchtúir de
· Acmhainní foghlama ilmheán
· Beidh an dearadh aoisoiriúnach (Comhéadan Úsáideora (CU) a oireann do pháistí vs CU atá dírithe ar dhéagóirí)

· 3. Sonraíocht an Leathanaigh Baile (Príomhleathanach Lamairne)
3.1 Sa Cheanntásc:
· Meirge mór ar a bhfuil na focail: “An Tobar”
· Dathanna: Le deimhniú
· Sa chúinne uachtarach ar dheis: 
· Deilbhíní meán sóisialta (naisc inchliceáilte)

3.2 Cluaisíní Nascleanúna
Ainmneacha na gCluaisíní réamhshocraithe:
· Baile
· Nuacht
· Acmhainní an Tobair
· Comórtais
· Tobghaeltacht
· Padlet COGG
✅ Riachtanas:
· Maidir leis na cluaisíní (tába), is gá: 
· A bheith ábalta eagarthóireacht a dheanamh orthu ina n-iomláine
· A bheith ábalta iad a athainmniú
· A bheith ábalta cinn bhreise a chur isteach nó cinn eile a bhaint
· A bheith ábalta athrú a dhéanamh ar an ord atá orthu

3.3 Inneall Cuardaigh agus Córas Scagacháin
An áit a gcuirtear iad:
· Ar thaobh na láimhe clé faoi na cluaisíní nascleanúna
Gnéithe:
· Bosca téacs cuardaigh atá ar oscailt
· Ardchóras chun scagadh a dhéanamh / eochairfhocail
Rialtán a taispeánann torthaí:
· Beidh an t-úsáideoir in ann féachaint ar líon na dtorthaí: 
· Féach ar na torthaí uile
· Féach 10 / 20 / 100 toradh
Catagóirí sa Scagadh Tosaigh:
· Cineál Úsáideora:
· Tuismitheoir
· Múinteoir
· Foghlaimeoir
· Cineál Ábhair:
· Acmhainní
· Oiliúint
· Ranganna Teanga
Má Roghnaítear “Acmhainní”:
Scagairí Eile:
· Leibhéal Scoile:
· Bunscoil
· Iar-bhunscoil
· Leibhéal / Bliainghrúpa
· Topaic
· Cineál Acmhainne
✅ Riachtanas:
· I gcás na scagáirí uile, is gá:
· gur féidir eagarthóirtheacht a dhéanamh orthu
· gur féidir cinn bhreise a chur leo nó cinn a bhaint
· gur féidir iad a athrú thar am le freastal ar riachtanais an tsuímh

3.4 Na Príomhchnaipí Nascleanúna
· Dhá chnaipe mhóra: 
· Acmhainní Bunscoile (ar chlé)
· Acmhainní Meánscoile (ar dheis)

3.5 Gnéithe Eile le Cur ar an Leathanach Baile
· Rannán nuachta
· Naisc/acmhainní chuig eagraíochtaí/acmhainní seachtracha
· Buntásc: 
· Eolas faoi COGG
· Naisc chuig na meáin shóisialta

4. Rannán na nAcmhainní Bunscoile
4.1 Eiseamláir don dearadh
Bunaithe ar an leagan amach a soláthraítear (eiseamláir Canva)

4.2 Cluaisíní Nascleanúna
Réamhshocraithe:
· Baile
· Treoir an Mhúinteora
· Acmhainní
· Suaitheantas na gCarachtar
· Cúinne na bPáistí
✅ A bheith ábalta eagarthóireacht iomlán a dhéanamh (iad a athainmniú/cur leo/baint díobh)

4.3 Leagan Amach an Leathanaigh Baile (Rannán Bunscoile)
Barra Sleamhnáin
· Suite faoi na cluaisíní
· Réamhshocraithe: 3 sleamhnán
· Ábhar ar féidir eagarthóireacht a dhéanamh air (an cumas sleamhnáin a chur leis/a bhaint)

4.4 Cuardach agus Córas Scagacháin
Ar thaobh na láimhe clé faoi na cluaisíní
Scagairí:
Leibhéal Ranga:
· Naíonáin Shóisearacha
· Naíonáin Shinsearacha
· Rang a hAon
· Rang a Dó
· Rang a Trí
· Rang a Ceathair
· Rang a Cúig
· Rang a Sé
Téamaí:
· Mé Féin
· Ar Scoil
· Caitheamh Aimsire
· An Aimsir
· Bia
· Éadaí
· Ócáidí Speisialta
· An Teilifís
· Ag Siopadóireacht
· Sa Bhaile
Topaicí:
· A lán topaicí i ngach téama (is féidir seo a leathadh)
Cineálacha Acmhainní:
· Pictiúir
· Físeáin
· Comhaid fuaime
· PowerPoint
· Bileoga Oibre
· Cáipéis Word
· PDF
Scagairí Eile:
· Measúnú
· Pleanáil
✅ Is gá go mbeadh gach scagaire dinimiciúil agus go mbeifí ábalta eagarthóireacht a dhéanamh air.

4.5 Gnéithe Cuardaigh Eile
· Srian ar líon na dtorthaí: (Gach toradh / 10 / 20 / 100)
· Cuardaigh ghaolmhara / moltaí faoi thopaicí gaolmhara

4.6 Rannán “Treoir an Mhúinteora”
· Ar oscailt an rannáin seo feicfidh múinteoir: 
· Ríomhleabhar nó amharcóir PDF/íoslódáil

4.7 Áit an Ábhair
· Stór acmhainní struchtúrtha (is féidir é a leathadh)

5. Rannán na nAcmhainní Meánscoile (Tobshaol)
· 5.1 Dearadh Ginearálta
· Teideal: #Tobshaol
· An chuma le bheith air: 
· Cuma níos nua-aimseartha / níos dásachtaí air
· Dírithe ar dhéagóirí
· Pailéad dathanna dá chuid féin aige
[image: ]

· 5.2 Cluaisíní Nascleanúna
Réamhshocraithe:
· Baile
· Nuacht
· Acmhainní an Tobair
· Comórtais
· Tobghaeltacht
✅ is féidir eagarthóireacht a dhéanamh orthu ina n-iomláine

· 5.3 Cuardach agus Scagairí
Mar an gcéanna leis an leathanach baile ó thaobh struchtúir de ach amháin go bhfuil na scagairí seo ann freisin:
Bliainghrúpaí:
· Bliain 1
· Bliain 2/3
· Idirbhliain
· Bliain 5/6
Topaicí:
Samplaí:
· Is Gael Mé
· Mo Shaol ar Scoil
· Mo Shaol Sóisialta
· M’áit chónaithe
Cineálacha Acmhainní:
· PPT
· Cáipéis Word
· Póstaeir
· Bileoga Oibre
✅ Córas scagairí ar féidir eagarthóireacht a dhéanamh air ina n-iomláine

· 5.4 Leagan Amach an Leathanaigh Baile (Rannán Meánscoile)
Leagan Amach na gCnaipí
Ró 1 (Cnaipí Móra):
· Bliain 1
· Bliain 2/3
· Idirbhliain
· Bliain 5/6
Ró 2 (Cnaipí níos lú):
· Pacáistí tacaíochta
· Pacáistí Uile Scoile
· Tuismitheoirí / Teaghlaigh
· Múinteoirí
· Naisc Eile
✅ Caithfidh forbróirí féachaint chuige:
· Gur féidir athrú iomlán a dhéanamh ar na cnaipí (le cur leo/le baint díobh/le hiad a athainmniú)

5.5 Gnéithe Breise
· Fotha nuachta (ar thaobh na láimhe deise)
· Barra sleamhnáin chun spotsolas a chur ar acmhainn (faoi na cnaipí)
· Buntásc: (mar an gcéanna leis an leathanach baile)

6. Struchtúr Nascleanúna Tánaisteach (Nascleanúint Dhomhain)
· 6.1 Grúpa 2 – De Réir Bliainghrúpa
Sampla: Bliain 1
Feiceann úsáideoirí grúpa de chnaipí nua:
· Aonad 1 – Aonad 6
· Pacáistí tacaíochta
· Punann Teanga
· Naisc Eile
✅ Cnaipí ar féidir eagarthóireacht a dhéanamh orthu ina n-iomláine.

· 6.2 Grupa 2 – Rannán na Múinteoirí
Má roghnaítear “Múinteoirí”:
I measc na gcnaipí tá:
· Acmhainní don seomra ranga
· Treoir agus tacaíocht
· Pacáistí Uile Scoile
· FGL
· Cúrsaí Gaeilge
· Naisc eile
✅ Is gá go mbeadh gach cnaipe dinimiciúil agus go mbeifí ábalta é a athrú i ngach slí.

· 6.3 Grúpa 3 – Leibhéal an Aonaid (m.sh. Aonad 1)
Cnaipí:
· Ceacht 1 – Ceacht 6
· Aonad Iomlán
· Treoir don mhúinteoir
· Nodbhileoga don Mhúinteoir
· Pacáiste Tacaíochta
· Naisc eile
✅ Is gá a bheith ábalta eagarthóireacht a dhéanamh ar gach ceann díobh

· 6.4 Rochtain ar Acmhainní
Nascann gach nasc chuig ábhar amhail:
· Comhaid PowerPoint
· Cáipéisí Word
· PDFanna
· Físeáin
· Comhaid fuaime

7. Riachtanais maidir le Bainistiú Ábhair
Caithfidh lucht riaracháin a bheith in ann:
· Eagarthóireacht a dhéanamh ar gach téacs agus lipéad
· Cluaisíní (Tába) agus cnaipí a bhainistiú
· Scagairí agus catagóirí cuardaigh a athrú le freastal ar riachtanais an tsuímh
· Acmhainní a uaslódáil agus a eagrú
· Barraí sleamhnáin agus gné-ábhar a rialú

8. Riachtanais Theicniúla
8.1 Ardán
· Feidhmchlár gréasáin atá freagrúil go hiomlán
· Oibreoidh sé le ríomhairí deisce + táibléid + agus fóin phóca

8.2 Córas bainistíochta inneachair (CMS)
· Córas bainistíochta inneachair atá furasta le húsáid
· Tá úsáideoirí neamhtheicniúla in ann na rudaí seo a leanas a nuashonrú: 
· Ábhar
· Nascleanúint
· Scagairí

8.3 Feidhmíocht
· Agaí lódála tapa
· Optamaithe do lucht scoile

8.4 Inrochtaineacht
· Comhlíontach ó thaobh WCAG de
· Tacú le cló agus litreacha Gaeilge (síneadh fada)

8.5 Slándáil agus Comhlíontacht
· Comhlíontach ó thaobh RGCS de (ríthábhachtach)
· Fíordheimhniú slán
· Cosaint sonraí do dhaoine faoi aois

9. Príomhriachtanas Forbartha (RÍTHÁBHACHTACH)
I ngach rannán ar an suíomh gréasáin, caithfidh an méid seo a leanas a bheith fíor:
✅ Is féidir eagarthóireacht a dhéanamh ar na cluaisíní
✅ Is féidir eagarthóireacht a dhéanamh ar na cnaipí
✅ Is féidir na scagairí a athrú le freastal ar riachtanais an tsuímh
✅ Tá struchtúr an ábhair solúbtha
✅ Is féidir forbairt a dhéanamh ar an ordlathas nascleanúna

10. Feabhsuithe Amach Anseo (Roghnach)
· Cluichí a chur air (suaitheantais, pointí)
· Idirghníomhú cainte/fuaime
· Conairí foghlama a oireann don úsáideoir áirithe sin
· Comhtháthú LMS
· Aip mhóibíleach a dhéanamh de                                        

11. Táirgí Insoláthartha
· Suíomh gréasáin atá lánfheidhmiúil
· Rochtain ar an gCóras Bainistíochta Inneachair do lucht riaracháin
· Cáipéisíocht
· Córas atá réidh le cur in úsáid









Aguisín 2 – Sceideal Praghsála
CAITHFIDH GACH FOTHAIRGEOIR AN FHOIRM THAIRISCEANA SEO A CHOMHLÁNÚ AGUS A SHÍNÚ 
Má fhágtar an Fhoirm Tairisceana gan síniú, beidh an tairiscint neamhbhailí.
	Chuig:
	COGG

	Ó:
	

	Maidir le:
	An Tobar




Bhreithnigh mé/bhreithníomar cáipéisíocht na tairisceana agus leis seo tairgim/tairgimid chun na seirbhísí a sholáthar de réir na sonraí sa cháipéis Cuireadh chun Tairisceana. 
	Mír
	Méid Airgid (Gan CBL San Áireamh)
	Méid Airgid (CBL SAN ÁIREAMH) 

	Costas Bhliain 1
	
	

	Costas Bhliain 2
	
	

	Costas Bhliain 3
	
	

	Iomlán
	
	



Deimhním/Deimhnímid 
· Go bhfuil gach costas gaolmhar san áireamh inár ráta. 
· Go gcoinneoidh mé/muid an tairiscint den chonradh seo ar oscailt lena ghlacadh agat go ceann 12 mhí ón spriocdháta faoina raibh na tairiscintí le cur isteach; 
· Go n-aontaím/n-aontaímid nach bhfuil de cheangal ort glacadh leis an tairiscint is mó buntáiste eacnamaíoch nó le haon tairiscint a fhaigheann tú; 
· Gur léadh agus gur breithníodh cáipéis na tairisceana go mion; 
· Go dtuigim/ dtuigimid go hiomlán cáipéis na tairisceana agus riachtanais an Údaráis Chonarthaigh, 
· Go ngeallaim/ngeallaimid go gcaithfimid le sonraí an chuiridh chun tairisceana seo, lenár bhfreagra ar an tairiscint agus le haon soiléiriú ina dhiaidh sin mar ábhar príobháideach faoi rún; 
· Go n-admhaím/n-admhaímid nach ionann glacadh an Údaráis Chonarthaigh leis an tairiscint seo agus comhaontú ceangailteach infheidhmithe de réir dlí agus nach ann do chomhaontú ceangailteach infheidhmithe de réir dlí go dtí agus ar choinníoll go mbunaítear an conradh idir an tÚdarás Conarthach agus an forthairgeoir; 
· Gur thapaigh mé /thapaíomar gach tairiscint faisnéise breise a rinneadh agus gur chinntigh mé dom féin/chinntíomar dúinn féin ar shlí eile faoi na coinníollacha a d’fhéadfadh cur isteach ar bhealach ar bith ar fheidhmiú na seirbhísí a cheanglaítear faoin gconradh; 
· Gur chuir mé/ chuireamar san áireamh gach gné atá riachtanach chun an conradh a chomhlíonadh; gnéithe a luaitear go sainráite i gcáipéis na tairisceana nó atá in aon fhaisnéis fhorlíontach nó a bhféadfar a thuiscint le réasún óna leithéid; 
· Nach bhfuair mé/bhfuaireamar earráid, fágáil ar lár, coinbhleacht nó débhríocht ar bith i gcáipéis na tairisceana ach amháin iadsan a chuir mé/chuireamar in iúl don Údarás Conarthach roimh an dáta ba dheireanaí faoina raibh ceisteanna le cur isteach; 
· Gur chuir mé/ chuireamar san áireamh gach a bhfuil riachtanach chun na riachtanais reachtúla is infheidhme in Éirinn a chomhlíonadh agus iad siúd is infheidhme in aon tír ina bhféadfaí codanna den chonradh a chomhlíonadh agus atá i bhfeidhm 7 lá roimh an spriocdháta faoina bhfuil tairiscintí le cur isteach; 
· Má bhronntar an conradh orm/orainn, ní fhostóidh mé/muid lucht saothair ar bhealach atá leatromach maidir le gnéas, cine, creideamh, aois srl.  
	Sínithe:
	

	Ainm (i gCeannlitreacha)
	

	Thar ceann:
	

	Seoladh:
	

	Seoladh ríomhphoist:
	

	Iomlán
	
	Dáta:
	















Aguisín 3 – Ráiteas an Fhorthairgeora
Chuig: COGG 
Maidir le: An TOBAR – Cuireadh chun tairisceana chun suíomh gréasáin oideachasúil a chruthú chun cuidiú le teagasc na Gaeilge i mbunscoileanna agus in iar-bhunscoileanna meán-Bhéarla
Tar éis dúinn d’Iarratas ar Thairiscintí (RFT), na Treoracha d’Fhorthairgeoirí, Critéir Cháilithe agus Bhronnta, Riachtanais agus Sonraíochtaí, Téarmaí agus Coinníollacha an Chonartha i gcomhair Seirbhísí a bhreithniú, leis seo comhaontaímid agus dearbhaímid an méid seo a leanas: 
1. Tuigimid cineál agus méid na Seirbhísí a cheanglaítear a chur i gcrích mar a thuairiscítear sna Riachtanais agus Sonraíochtaí in Aguisín 1 a ghabhann leis an RFT. 
2. Glacaimid le Téarmaí agus Coinníollacha uile an Chonartha i gcomhair Seirbhísí, mar a leagtar amach san RFT iad, agus glacaimid leis an gComhaontú Rúndachta agus comhaontaímid go gcuirfimid an Conradh i gcomhair Seirbhísí i gcrích má bhronntar aon chonradh orainn. 
3. Glacaimid leis na Critéir Cháilithe agus Bhronnta go léir mar a leagtar amach i gCuid 3 den RFT iad agus, má iarrann an tÚdarás Conarthach orainn í, tabharfaimid ar aird láithreach pé fianaise is gá chun ár n-acmhainneacht gheilleagrach agus airgeadais a chruthú. 
4. Comhaontaímid na Seirbhísí de réir an RFT agus ár dTairisceana a sholáthar don Údarás Conarthach. 
5. Deimhnímid go mbeidh gach praghas sna meastacháin inár dTairiscint bailí ó cheann ceann na tréimhse a thosóidh leis an dáta deiridh faoina nglacfar le Tairiscintí.
6. Má bhronntar aon chonradh orainn faoin RFT, cinnteoimid go mbeidh gach árachas (má tá árachas ar bith ag teastáil) i bhfeidhm ó Dháta Éifeachta an Chonartha i gcomhair Seirbhísí de réir mar is gá.
	Sínithe:
	

	Ainm (i gCeannlitreacha)
	

	Thar ceann:
	

	Seoladh:
	

	Seoladh ríomhphoist:
	

	Iomlán
	
	Dáta:

